Komnen Arianiti

Komnen Arianiti ose Komin Shpata (përmendet në vitet 1392-1407) ishte një fisnik arbër i familjes Arianiti, zotërimet e të cilit shtriheshin në Shqipërinë e sotme Qendrore rreth e rrotull Durrësit. Biri i tij, Gjergj Arianiti u bë një udhëheqës të shquar i luftërave arbro-osmane.

 Jeta 
Akademia e Shkencave të Shqipërisë e trajton atë si të njejtin person me emrin Komin Shpata,Akademia e Shkencave, Instituti i Historisë, 1967, p. 68  që është përmendur në mes të viteve 1392 dhe 1407. Ai emër shfaqet në arkivat veneciane. Gjergj Arianiti gjithashtu është përmendur në dokumenta bashkëkohore si Arianit Shpata. Është e paqartë nëse Gjergj Arianiti adoptoi atë emër nëpërmjet martesës me familjen Shpata nga Shqipëria qendrore, apo si toponim që rrjedh nga rajoni i Shpatit, që ata zotëronin në mesjetë. E paqartë është edhe marrëdhënia e tij me dinastinë e Komnenëve: ai mund të ketë trashëguar emrin Komnen nga ndonjë paraardhëse femër që jetontë në fillim deri në mes të shekullit të 13-të, ose e adoptoi atë si të tjerë Arianitë në mënyrë që të forcojë pretendimet e tij.

Zotërimet e tij janë të përmendura në dokumenta bashkëkohore veneciane, si përshembull nje fushë në afërsi të Durrrësit (in partibus Durrachii). Pasi fuqitë osmane e thirrura nga Karl Topia fituan kundër Balshajve në betejën e Savrës, Komneni në shenjë vasaliteti dërgon të birin, Gjergjin, peng razie në Edrene.

 Familja 
Arianiti u martua me vajzën e Nikollë Zaharisë. Tre djemtë e tij ishin Gjergj, Muzakë (babai i Moisi Golemit) dhe Vladani. E bija e tij u martua me Niketa Topian (sipas Dhimitër Shuteriqit) ose Pal Dukagjinin (sipas Skënder Anamalit).

Përmbledhje
 Gjergj Arianiti, fisnik arbër
 Muzaka
 Vladan Araniti (ose Vladin Arianites), i martuar me Angjelina Kastriotin.
 Vajza, u martua me Niketa Topian ose Pal Dukagjinin.

 Referime 

Literatura


Kategoria:Familja Arianiti
Kategoria:Shqiptarë në shekullin e XIV